Imposible Amor

Imposible Amor (בעברית: אהבה אסורה) הוא סינגל שהוקלט על ידי זמרת הרגאטון הדומיניקנית נאטי נטשה, ביחד עם הזמר-יוצר הקולומביאני מאלומה, מתוך אלבום האולפן השני שלה, Nattividad. השיר יצא לאור ב-22 בספטמבר 2021, על ידי חברות התקליטים סוני מיוזיק לטין ופינה רקורדס, כסינגל השביעי מתוך האלבום.

השיר הגיע למקום ה-93 בארגנטינה הוט 100, וה-34 במצעד השירים הלטיניים.

רקע וכתיבה 
השיר נכתב על ידי רומנס, רפאל פינה, אלנה רוז, מאלומה ונאטי נטשה והופק על ידי רומנס ואדג'. השיר יצא כסינגל השביעי מתוך Nattividad, יומיים לאחר יציאתו הרשמית של האלבום עצמו במטרה לעזור בקידום המסחרי שלו ברחבי העולם. כמו כן, נחשב "Imposible Amor" לשיתוף הפעולה הראשון בין נטשה למאלומה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-28 מיליון השמעות.

וידאו קליפ 
הווידאו קליפ הרשמי של השיר הועלה לערוץ היוטיוב של נאטי נטשה ב-24 בספטמבר 2021, בשידור חי. הקליפ מציג את נטשה כשהיא נמצאת במספר מקומות שונים; בריכת שחייה, הבית שלה ומקומות נוספים. במהלך הקליפ, היא מחליפה כמה תלבושות. כמו כן, סצנות שונות בהן מופיע מאלומה צולמו בשחור-לבן.

נכון לאפריל 2022, מונה הצפיות של הקליפ עומד על למעלה מ-50 מיליון צפיות.

מיקומי שיא

היסטוריית יציאות לאור

קישורים חיצוניים

הערות שוליים 

שירי 2021
סינגלים מ-2021
שירי נאטי נטשה
שירי מאלומה
שירים בספרדית
שירים שנכתבו על ידי מאלומה
שירים שנכתבו על ידי נאטי נטשה
שירי אהבה
סינגלים בהוצאת סוני מיוזיק לטין
סינגלים בהוצאת פינה רקורדס